NaiveNeuron/SloPal huggingface dataset:
Glváč, Martin, podpredseda NR SR (2016-06-14):
Prezentujme sa a hlasujme. (Hlasovanie.) Prítomných 137, za 75, proti 28, zdržalo sa 32, nehlasovali 2 páni poslanci. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme (tlač 130). Dávam slovo predsedovi výboru pre vzdelávanie, vedu, mládež a šport poslancovi Ľubomírovi Petrákovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 130.)
Hrnčiar, Andrej, podpredseda NR SR (2018-06-13):
Jedna faktická poznámka. Nech sa páči, pán poslanec Kvorka.
Šimečka, Michal, podpredseda NR SR (2024-01-24):
Ďakujem pekne. Pani poslankyňa Jurík.
Fecko, Martin, poslanec NR SR (2014-11-26):
Ďakujem pekne. Igor, myslím, že každý súdne uvažujúci človek, ktorý sleduje, ako sa vyvíjajú alebo nevyvíjajú platy poslancov a aký je deficit nášho rozpočtu, by to mal iba privítať a chcem veriť, že mali by sme ísť príkladom, ako si to už povedal, to znamená, v prvom rade očistiť si sami pred svojím prahom, až potom ísť von a hovoriť, že aké my tu máme priemerné mzdy, ktoré, tvrdím, že tú priemernú mzdu na Slovensku koľko občanov, sa pýtam, berie. Mal by byť ukazovateľ najviac braná mzda, ale asi to už je o inom už. Takže, samozrejme, že vítam, a dúfam, že poslanci SMER-u tento návrh podporia pretože ukážu tým, ako sociálne cítia s našimi občanmi, keď sú poslanci v Národnej rade Slovenskej republiky. Ďakujem pekne.
Laurenčík, Milan, podpredseda NR SR (2022-04-27):
Ďakujem. Chce sa k rozprave vyjadriť aj pán spravodajca Baránik? Nechce. Prerušujem rokovanie o týchto bodoch programu a teda vyhlasujem dvadsaťminútovú prestávku, aby sme sa pripravili na hlasovanie. Ďakujem veľmi pekne. (Prestávka.)
B. Bugár, podpredseda NR SR: (2002-02-15):
(Hlasovanie.) Prítomných je 79 poslancov, za návrh hlasovalo 78, nehlasoval 1. Konštatujem, že návrhy spoločnej správy boli prijaté. Môžeme pokračovať, nech sa páči.
R. Madej, poslanec: (2005-03-21):
Ďakujem aj pani poslankyni Muškovej za jej príspevok, s tým sa len dá súhlasiť. Čo sa týka príspevku pána poslanca Škodu. Tak, pán poslanec, ak hovoríte, čo na to povedia stredoškoláci,  keď sa skladajú na to, že vysokoškolák študuje, tak povedzme si ďalší príklad. Povedzme si človeka, mladého človeka, ktorý do 9. ročníka päťkrát prepadne v základnej škole. Ukončí v základnej škole povinnú školskú dochádzku, nedostane sa na strednú školu. Tak povedzte mi,  prečo by sa on  mal skladať ostatným, ktorí študujú už na stredných školách?  Viete, to je o istej solidarite spoločnosti a o tom, že ak spoločnosť chce vzdelaných ľudí, tak by mala podporovať vzdelávanie. Lebo príklady sa dajú nájsť naozaj aj takéto. Čo sa týka pani poslankyni Majdovej, tak je to o tom, pani poslankyňa, pôrodnosť klesá už od deväťdesiatych rokov. Vôbec teda nie je pravda, že to je posledných desať rokov. A ja som si myslel, pani poslankyňa, že reformy robíte na dlhšie obdobie ako na jeden rok. To znamená, že ak robíte na dlhšie obdobie, musíte počítať s takýmito vecami, že v blízkej budúcnosti sa to dotkne. A keď sa to negatívne dotkne, a keď to zničí čo len jeden život mladého človeka, ktorý sa nedostane z dôvodu tohto zákona na vysokú školu, už vtedy je to zlé. Nebavme sa o percentách. Ale tu som popísal príklad rodiny, ktorú tento návrh zákona naozaj zlikviduje.
Pellegrini, Peter, predseda NR SR (2015-02-11):
Ďakujem, s reakciou na vaše vystúpenie traja páni poslanci. Prvý bude pán poslanec Mikloško, nech sa páči.
Ondruš, Branislav, poslanec NR SR (2011-07-08):
Ďakujem pekne. No vy ste hovorili pred chvíľou o logopédii, tak... (Reakcia poslanca.)
Kolesár, Juraj, poslanec NR SR (2019-05-16):
Pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Mazurek, Milan, poslanec NR SR (2018-01-30):
Ďakujem, pán Pellegrini. Považujem to síce za veľmi alibistické vystúpenie, ale určite na tom, na tej rade vystúpim. Ale čo ma zaujíma, tak tieto dotácie dáva Úrad vlády Slovenskej republiky. Alebo nie? A je Úrad vlády Slovenskej republiky ten, kto má posledné slovo v tom, či pošleme peniaze na ten alebo ten projekt, alebo nie? V tejto správe o realizácii akčného plánu bolo množstvo projektov vymenovaných, ktoré schválené neboli. Ja som tu hovoril o projektoch, ktoré schválené boli. To znamená, úrad vlády s nimi súhlasil. A to, že nejaký starosta využíva, častokrát najčastejšie starosta zo SMER-u, blízkosť cigánskej osady alebo cigánsku osadu priamo v katastrálnom území obce na to, aby poberal tučné finančné príspevky, na ktorých sa môže s ľuďmi, ako bol spomínaný Igor André, ktorý v Kežmarskom okrese asi v živote ani nebol, nabaľovať. To je už záležitosť práve úradu vlády. Ale ďakujem, určite tam pôjdem, no a následne vám môžem niekde v interpelácii reflektovať, čo sme asi v Kežmarskom okrese dosiahli.
Pellegrini, Peter, predseda NR SR (2015-06-26):
Prezentujme sa a hlasujme o pozmeňujúcom návrhu pani podpredsedníčky Jurinovej. (Hlasovanie.) Prítomných 126 poslancov, za hlasovalo 114 poslancov, zdržalo sa 10, nehlasovali 2. Aj tento bod sme schválili.
Blanár, Juraj, podpredseda NR SR (2021-03-31):
Ďalší s faktickou poznámkou pán poslanec Ondrej Ďurica.
K. Sárközy, poslankyňa: (2002-02-01):
Vážená Národná rada, vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 73. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Návrh zákona reaguje na nové vymedzenie pracovného času v zákone č. 311/2001 Z. z., Zákonníku práce a zosúlaďuje pojem mzda. Ďalšie zmeny týkajúce sa odkazov sa viažu na nové zákony, ktoré nadobudnú účinnosť 1. apríla 2002. Návrh zákona nezakladá nároky na finančné prostriedky zo štátneho rozpočtu ani z rozpočtov obcí. Ministerstvo financií Slovenskej republiky nemá pripomienky k predloženému návrhu zákona. Predložený návrh zákona prerokovala Rada hospodárskej a sociálnej dohody Slovenskej republiky, vyslovila s ním súhlas, dňa 21. decembra. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada po rozprave uzniesla v znení § 73 ods. 3 písm. c) zákona č. 350/1996 Z. z. na tom, že ho prerokuje v druhom čítaní. Skončila som, môžete otvoriť rozpravu.
Figeľ, Ján, podpredseda NR SR (2013-12-16):
S ďalšou faktickou Alojz Přidal.
Laššáková, Jana, podpredsedníčka NR SR (2014-03-25):
Pán spravodajca, chcete zaujať stanovisko? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov . Vládny návrh zákona má parlamentnú tlač 834. Spoločná správa výborov má tlač 834a. Pán minister, dávam vám slovo. Poprosím vás, uveďte návrh zákona.
P. Hrušovský, predseda NR SR: (2004-10-28):
Teraz, pán premiér, vás poprosím, aby ste odpovedali na otázku pani poslankyne Diany Štrofovej, rodenej Dubovskej, aby sme vedeli, o koho ide: „Protestné akcie autobusárov svedčia o kríze a veľmi vážnych problémoch v autobusovej preprave, ktoré vznikajú na základe viacerých, aj objektívnych faktov, ku ktorým patrí nárast cien nafty. SR je dnes jeden z najdrahších štátov, čo sa týka cien pohonných hmôt. Riešenie je aj v rukách vlády. Máte ho?“
Drdul, Dominik, poslanec NR SR (2022-06-22):
Keďže sme v treťom čítaní, otvorte rozpravu, pán predseda, prosím.
Jasaň, Viliam, poslanec NR SR (2014-03-18):
Ďakujem pekne. Dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil v prvom čítaní k vládnemu návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony – máte to tlač 895 – a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 893 z 27. februára 2014 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona zdôvodnil navrhovateľ. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre sociálne veci. Za gestorský výbor odporúčam Výbor národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, skončil som, otvorte, prosím, rozpravu.
Bugár, Béla, podpredseda NR SR (2019-05-09):
Pán poslanec Sloboda.
Šefčík, Marek, poslanec NR SR (2022-04-29):
Fico hovorí o nejakom konflikte záujmov... (Prerušenie vystúpenia predsedajúcim.)
Bugár, Béla, podpredseda NR SR (2019-09-11):
Páni poslanci, nevyrušujte vystupujúceho! Ďakujem.
Kollár, Boris, predseda NR SR (2022-10-04):
Ďakujem. Dávam teraz hlasovať o návrhu pána poslanca Čepčeka. Nech sa páči, prosím, prezentujme sa a hlasujeme. (Hlasovanie.) Prítomných 141, za 116, proti 1, zdržalo sa 23, nehlasoval 1. Uvedený návrh pána poslanca sme schválili. Teraz dávam hlasovať o návrh pána poslanca Suska. Prosím, prezentujme sa a hlasujeme. (Hlasovanie.) Prítomných 141 poslancov, za 111, proti 22, zdržalo sa 6, nehlasovali 2. Aj tento návrh sme schválili. V súvislosti s tým, že vláda Slovenskej republiky odvolala a vymenovala štátnych tajomníkov ministerstva spravodlivosti, ministerstva zahraničných vecí a európskych záležitosti a ministerstva hospodárstva, podávam návrh na zaradenie nových bodov do programu 72. schôdze. Ide o informáciu mandátového a imunitného výboru o uplatňovaní a zániku mandátov poslancov Národnej rady a o nastúpení náhradníka na neuplatňovaný mandát poslanca. Navrhujem, aby sme túto informáciu prerokovali hneď a následne po jej prerokovaní by sme o nej ihneď hlasovali. Potom by sme pristúpili k vykonaniu sľubu poslanca. Je všeobecný súhlas, prosím? (Súhlasná reakcia.) Áno, ďakujem pekne. Konštatujem, že sme zaradili tieto nové body do programu 72. schôdze, ako aj, samozrejme, zaradenie hlasovania po hlasovaní o procedurálnom návrhu pána Borisa Suska. Pristúpime teda k prerokovaniu informácie Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky a o nastúpení náhradníka na neuplatňovaný mandát poslanca Národnej rady. Prosím predsedníčku mandátového a imunitného výboru poslankyňu Annu Andrejuvovú, aby Národnej rady uvedenú informáciu podala. Nech sa páči, máte slovo.
Hrnčiar, Andrej, podpredseda NR SR (2016-09-08):
Ďalším prihláseným v rozprave je pán poslanec Heger.
M. Číž, podpredseda NR SR: (2008-12-04):
Teraz nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 7. novembra 2008 , ktoré majú tlač 842. Z tohto dôvodu, aj z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády k tlači 842 nachádza. Otváram, vážené kolegyne, rozpravu. Písomne sa do rozpravy na písomné odpovede členov vlády prihlásila, ak dobre vidím, pani poslankyňa Jarmila Tkáčová a pani poslankyňa Katarína Tóthová. Takže pristúpime k vystúpeniam pánov poslancov. Slovo má pani poslankyňa Tkáčová. Pripraví sa pani poslankyňa Katarína Tóthová.
Pčolinský, Peter, podpredseda NR SR (2023-02-10):
Pán poslanec, máte faktickú reakciu.
M. Košútová, poslankyňa: (2008-05-14):
Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej 21. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti, ako i náležitosti určené v legislatívnych pravidlách. Zo znenia návrhu zákona je zrejmý účel jeho navrhovanej úpravy. Všeobecná časť dôvodovej správy obsahuje informácie o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, ako aj o dôvode potreby novej právnej úpravy. Osobitná časť obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady  Slovenskej republiky z 28. 4. 2008 č. 631 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 16. júna 2008 a gestorský výbor do 17. júna 2008. Pán predsedajúci, skončila som, otvorte, prosím, rozpravu.
Laššáková, Jana, podpredsedníčka NR SR (2014-12-04):
Pán poslanec Hlina. Nie je prítomný v rokovacej sále. Nech sa páči, pán poslanec Bublavý.
M. Rehák, poslanec: (2009-06-18):
Pán predsedajúci, to je z mojej strany všetko, otvorte rozpravu.
Šudík, Tomáš, poslanec NR SR (2021-04-30):
Ďakujem za slovo. Igor, chcel by som ťa pochváliť za tvoje vystúpenie v rozprave aj to, ako si tu rozprával o našej opozícii, pretože v zahraničí opozícia vyzývala občanov k tomu, aby boli zodpovední. Napríklad líder britskej opozície, líder tureckej opozície či líder austrálskej opozície. Lídri alebo líder opozície na Slovensku vyzýval ľudí, aby sa zúčastňovali protestu, pretože čím skôr chcú naspäť vládu mafie a oligarchov, pretože množstvo ich kamarátov sedí v base a sa boja, že čoskoro niečo povedia aj na nich a budú tam musieť ísť aj oni. Častokrát sa tu aj rozpráva o nejakej sume, že to vyšlo možno tisíc euro za jedného pozitívneho. Ale ja si myslím, že aj keby to stálo 20-tisíc na jedného pozitívneho, odhalili sme človeka, ktorý začal s liečbou skôr, sa izoloval, a akákoľvek suma, akákoľvek by bola vysoká, je dobre vynaložená, ak zachráni čo i len jeden ľudský život. Sa opýtajte rodín, ktorým niekto zomrel, koľko by boli ochotní dať oni za to, ak by ich rodinný príslušník bol dostatočne skoro identifikovaný a mohol naďalej s tými ľuďmi žiť. Len toľko. Ďakujem. (Potlesk.)
Heger, Eduard, poslanec NR SR (2019-09-17):
Ďakujem veľmi pekne. Kolegyňa Gaborčáková, veľmi rád počúvam tvoje vystúpenia, pretože naozaj je veľmi dôležité, aby aj tu v parlamente sa razila politika úprimných a poctivých riešení. To znamená, že to riešenie je poctivé voči všetkým ľuďom, je prepracované, je prepočítané, je premyslené, je odkomunikované. Nič sa tu proste nešije horúcou ihlou, ale majú z toho v konečnom dôsledku prospech občania. Pre tých tu sme. Ale ako si mohla počuť, aj kolega Tomáš alebo teda navrhovatelia vlastne hovoria jednu vec celý čas, čo tu počúvame dokola. Kaník spôsobil, že tie dámy sú na balkóne diskriminované. A zároveň hovorí, že oni ich diskriminované ponechajú. Takže to je vlastne odkaz, že vysvetlil kolega Tomáš vlastne tým dámam na balkóne, že ste diskriminované, ale my s tým nemienime nič robiť. Toto je odkaz súčasnej, súčasných navrhovateľov. Ďakujem.
Paška, Pavol, predseda NR SR (2012-07-02):
Ďakujem, pán poslanec. Pán poslanec Martinák je určeným spravodajcom z gestorského výboru pre pôdohospodárstvo a životné prostredie.
Antal, Peter, poslanec NR SR (2019-02-05):
Ďakujem. Upozorňujem členov výboru pre pôdohospodárstvo, životné prostredie, že máme o jednej mimoriadny výbor a o dvanástej stretnutie so štátnym tajomníkom k požadovaným témam ministerstva životného prostredia. Ďakujem.
Jurinová, Erika, podpredsedníčka NR SR (2014-11-26):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Dávam slovo pánovi poslancovi Novotnému.
Marcinčin, Anton, poslanec NR SR (2011-10-18):
Ďakujem, pán predsedajúci. Vážené panie poslankyne, vážení páni poslanci, dovoľte, aby som vás zoznámil so spoločnou správou výborov Národnej rady o výsledku prerokovania zákona zo 14. septembra 2011, ktorým sa mení a dopĺňa zákon o stavebnom sporení vrátený prezidentom Slovenskej republiky na opätovné prerokovanie (tlač 528). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného zákona. Národná rada schválila dňa 14. septembra 2011 zákon, ktorým sa mení a dopĺňa zákon Slovenskej národnej rady o stavebnom sporení v znení neskorších predpisov. Prezident vrátil Národnej rade uvedený zákon a vo svojom rozhodnutí č. 230-41-2011-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. Na základe toho predseda Národnej rady svojím rozhodnutím pridelil na opätovné prerokovanie návrh zákona týmto výborom: výboru pre financie a rozpočet a ústavnoprávnemu výboru. Uvedené výbory prerokovali predmetný zákon v stanovenom termíne. Gestorský výbor nedostal do začatia rokovania o zákone žiadne stanoviská poslancov Národnej rady. Prezident Slovenskej republiky vo svojom rozhodnutí uviedol dôvody na vrátenie zákona a navrhol, aby Národná rada po opätovnom prerokovaní zákon schválila s touto zmenou: V čl. I. ôsmom bode v § 13j ods. 2 sa na konci pripája táto veta: „Ustanovenie § 10a ods. 4 v znení účinnosť od 1. januára 2012 sa nevzťahuje na stavebného sporiteľa, ktorému bol poskytnutý stavebný úver podľa § 12 ods. 2 písm. a) pred 1. januárom 2012.“ K predmetnému zákonu zaujali výbory Národnej rady Slovenskej republiky tieto stanoviská. Odporúčanie pre Národnú radu zákon schváliť v pôvodnom znení bezo zmien uvedených v časti III. rozhodnutia prezidenta. Výbor Národnej rady pre financie a rozpočet a ústavnoprávny výbor neprijal platné uznesenie, nakoľko návrh uznesenia nezískal súhlas nadpolovičnej väčšiny všetkých poslancov. Za návrh uznesenia hlasovali 5 poslanci a zdržali sa 7. Z uznesení výborov Národnej rady uvedených pod bodom IV. tejto správy nevyplynuli žiadne návrhy. Výbor Národnej rady pre financie a rozpočet odporúča Národnej rade hlasovať o zmene vyplývajúcej z rozhodnutia prezidenta Slovenskej republiky takto: Gestorský výbor odporúča neschváliť. Gestorský výbor na základe stanovísk výborov k zákonu zo 14. septembra odporúča Národnej rade Slovenskej republiky schváliť v pôvodnom znení bezo zmeny uvedenej v časti III. rozhodnutia prezidenta zo 6. októbra 2011. Predmetná správa výborov Národnej rady o zákone bola schválená uznesením gestorského výboru č. 268 z 13. októbra 2011. Výbor určil poslanca Antona Marcinčina za spoločného spravodajcu výborov. Súčasne ma poveril podľa § 80 ods. 2 zákona o rokovacom poriadku informovať Národnú radu o výsledku rokovania výborov a odôvodniť stanovisko gestorského výboru. Ďakujem, pán predsedajúci.
M. Hort, podpredseda NR SR: (2009-06-19):
A teraz pristúpime k druhému čítaniu o návrhu poslancov Národnej rady Slovenskej republiky Magdy Košútovej a Viliama Jasaňa na vydanie zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany . Návrh zákona je uverejnený ako tlač 1034 a spoločnú správu výborov máte ako tlač 1034a. Prosím teraz pani poslankyňu Magdu Košútovú, aby návrh zákona odôvodnila. Nech sa páči, pani poslankyňa.
A. Belousovová, podpredsedníčka NR SR: (2008-12-04):
Faktické poznámky na vystúpenie pána poslanca Lipšica – pán poslanec Simon. Končím možnosť prihlásiť sa s faktickými poznámkami. Keďže je 17.02 hodina, chcem sa opýtať, či je všeobecný súhlas, aby sme dokončili ešte tento návrh vládneho zákona. (Ruch v sále.) Takže v poriadku. Vyhlasujem 5-minútovú prestávku, po ktorej sa bude hlasovať. (Prestávka.) (Po prestávke.)
Zajac, Pavol, poslanec NR SR (2013-11-28):
Vážený pán minister, túto otázku som vám asi päťkrát kládol v rozprave pri prvom aj druhom čítaní. Odpovedali ste teraz na ňu, takže ďakujem za odpoveď. Ale pri čítaní rozpočtu ministerstva dopravy som si prečítal, že nárast príjmov z elektronického mýta na ďalšie roky je len minimálny, ale nárast nákladov v roku 2014 oproti roku 2013 je vo výške 18,7 mil. eur. To znamená, zaplatíme firma SkyToll o 18,7 mil. eur viacej. Minister Figeľ za vlády Ivety Radičovej vyrokoval zníženie ročných splátok pre SkyToll z čiastky 103 miliónov na čiastku 80 miliónov. Vy túto čiastku dneska navyšujete o 18,5 mil. eur, a pritom hovoríte, že monitoring na cestách II. a III. triedy bude vo výške zhruba 3,8 mil. eur. To znamená, v čom je ten nárast o tých ďalších 15 miliónov eur, takto si vládna strana SMER predstavuje konsolidáciu verejných financií, nárast o 18,5 mil. eur, keď monitoring na cestách II. a III. triedy bude len 3,5 milióna?
Danko, Andrej, podpredseda NR SR (2024-01-10):
Poslanec Krúpa.
A. Belousovová, podpredsedníčka NR SR: (2008-12-03):
Vážené panie poslankyne, vážení páni poslanci, ďalej budeme pokračovať v popoludňajšom rokovaní šiesteho dňa 29. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým  sa   mení  a   dopĺňa  zákon č. 301/2005 Z. z. Trestný poriadok v znení neskorších predpisov (tlač 793). Prosím podpredsedu vlády a ministra vnútra Slovenskej republiky pána Roberta Kaliňáka, aby zaujal miesto určené pre navrhovateľov a tiež spoločnú spravodajkyňu z ústavnoprávneho výboru pani poslankyňu Janu Laššákovú, aby zaujala miesto určené pre spravodajcu. Do rozpravy sú ešte ústne prihlásení poslanci pani Katarína Tóthová a pán Daniel Lipšic. Slovo má pani poslankyňa Tóthová. Pani poslankyňa nie je prítomná, čiže stráca poradie. Slovo má pán poslanec Lipšic.
Bugár, Béla, podpredseda NR SR (2018-09-11):
Prezentujme sa a hlasujme o tomto návrhu. (Hlasovanie.) Prítomných 142 poslancov, za 138, proti 1, zdržal sa 1 poslanec a 2 nahlasovali. Návrh sme schválili. Prosím teraz pána poslanca Glendu ako spravodajcu, aby uviedol hlasovanie v prvom čítaní o vládnom návrhu zákona o registri mimovládnych neziskových organizácií, tlač 1059. (Hlasovanie o vládnom návrhu zákona o registri mimovládnych neziskových organizácií a o zmene a doplnení niektorých zákonov , tlač 1059.)
Žitňanská, Lucia, poslankyňa NR SR (2012-12-18):
Pán predseda, dajte, prosím, hlasovať o pozmeňujúcom návrhu pána poslanca Chrena.
Dostál, Ondrej, poslanec NR SR (2018-02-09):
Pán poslanec Galko, a ty si čo urobil pre slovenský hip-hop? Pôvodne som chcel reagovať nejako inak, ale už som nejako vyvedený z miery tými predrečníkmi, takže chcem sa na toto spýtať, lebo ja som mal dojem, že tvoje vystúpenie bolo pokojné, vecné. Položil si množstvo otázok, na ktoré by možno, ak nie na všetky, tak aspoň na niektoré mohol, či už teraz alebo neskôr odpovedať pán minister. Ale začínam sám o sebe pochybovať, že či som naozaj počul to, čo som počul, lebo kolegovia zo SMER-u evidentne počuli nejaký iný prejav. Tak ja sa obmedzím na ten hip-hop iba.
P. Paška, predseda NR SR: (2008-07-03):
(Hlasovanie.) 136 prítomných, 98 za, 29 proti, 9 sa zdržalo. Tento bod sme prijali.
V. Tomanová, ministerka práce, sociálnych vecí a rodiny SR: (2007-06-28):
Vládnym návrhom zákona sa navrhuje zefektívniť prístup k informáciám o uzavretých a uložených kolektívnych zmluvách vyššieho stupňa a k ich dodatkom s tým, že zmluvnej strane sa zakladá povinnosť zaslať ministerstvu kolektívnu zmluvu vyššieho stupňa a jej zmeny aj v elektronickej podobe v rovnakom termíne, ako sa zasiela v písomnej podobe. Vládny návrh zákona precizuje v príslušných ustanoveniach lehoty a proces konania pred sprostredkovateľom napríklad lehotu začatia konania pred sprostredkovateľom, na ktorom sa zmluvné strany dohodnú alebo ktorého určí ministerstvo, čím sa odstránia problémy nejednoznačnej terminológie. Súčasne sa ustanovuje povinnosť zmluvným stranám a sprostredkovateľovi poskytovať si vzájomnú súčinnosť. Ďalšie navrhované zmeny sa týkajú spresnenia právnej úpravy podmienok výkonu ústavného práva na štrajk, ako aj pri vyhlásení výluky. Z dôvodu, že hlasovanie o štrajku sa považuje za vnútornú záležitosť odborovej organizácie, navrhuje sa z príslušných ustanovení vypustiť tajné hlasovanie o štrajku. Vládnym návrhom zákona sa ďalej precizuje skupina zamestnancov, ktorým je úplne zakázané štrajkovať a rozširuje sa okruh osôb, ktorým sa obmedzuje právo na štrajk alebo na výluku. Vážené dámy poslankyne, vážení páni poslanci, v rámci spoločnej správy prijaté odporúčania podporujem. Ďakujem za slovo.
Grendel, Gábor, podpredseda NR SR (2021-10-06):
V rozprave teraz vystúpi pán poslanec Erik Tomáš.
Vaľová, Jana, poslankyňa NR SR (2018-06-19):
Ďakujem veľmi pekne. Návrh spĺňa náležitosti podľa rokovacieho poriadku a legislatívnych pravidiel. Súčasťou predloženého návrhu je aj stanovisko Ministerstva financií Slovenskej republiky. V súlade s rozhodnutím predsedu Národnej rady č. 1059 z 28. mája 2018 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Prosím, pán predsedajúci, otvorte všeobecnú rozpravu.
Hrnčiar, Andrej, doterajší podpredseda NR SR (2020-03-20):
Pán poslanec Marián Saloň.
Pellegrini, Peter, predseda NR SR (2024-02-01):
S faktickou poznámkou teraz pani poslankyňa Hanuliaková.
Hrnčiar, Andrej, podpredseda NR SR (2016-05-19):
Ďakujem. Nech sa páči, pán poslanec Čaplovič.
Mizík, Stanislav, poslanec NR SR (2021-02-25):
Ďakujem za slovo. Jozef, spomenul si hutníka na čele Východoslovenského ústavu srdcových chorôb. Keď sa dobre pamätám, a to zároveň objasňujem poslancom z vládnej koalície, že Anton Jura bol členom Rezešovho kindermanažmentu vo vtedajšej VSŽ. Toho kindermanažmentu, ktorý brutálne, ale naozaj brutálne tuneloval VSŽ, teraz sa to volá U.S. Steel pre mladších poslancov a že vraj je Jura schopný manažér. No ja som na pochybách. Každý, kto sa pohyboval v okolí Rezeša juniora, sa pohyboval aj v spoločnosti obávaných bossov mafie Holuba či Karola Kollárika, toho času po smrti. Mne osobne to vadí, aspoň z morálneho hľadiska. Každý, kto pozná košické divoké roky a má trošku charakteru, sa na ľudí z tohto okolia musí pozerať cez prsty a zaujímavé, že si to nevšimol posadnutý Duchom Svätým náš minister zdravotníctva. Túto skutočnosť, že si nevšimol. Ďakujem za slovo.
Galko, Ľubomír, poslanec NR SR (2018-02-14):
Pán predseda, vy ste navrhli nejaký bod. Je úplne irelevantné, kedy ste ho navrhli alebo kedy ste ho nenavrhli, lebo pokladáte tú situáciu... (Prerušenie vystúpenia predsedajúcim.)
Dostál, Ondrej, poslanec NR SR (2018-12-06):
Pán poslanec Pavelka, úplne súhlasím s tou kritikou takéhoto selektívneho prístupu, keď nejaké subjekty ide štát selektívne výberovo postihovať a znevýhodňovať. Tvrdí, že tým selektívne zvýhodní iné subjekty, alebo teda ich priamo finančne podporí. Tento, tento zákon nič neprináša do vzťahu medzi, medzi obchodnými reťazcami a ich dodávateľmi. Tento zákon iba finančne zaťažuje obchodné reťazce, a teda tieto prenesú na spotrebiteľov, čiže to všetko zaplatia ľudia, ako si správne povedal. Ale je zaujímavé, že, že vládna koalícia, teda špeciálne SNS, si v tom tak libuje, aby som po slávnostnom prejave použil český, český termín, má vždycky nejaký dôvod, pre ktorý selektívne niekoho zaťaží alebo selektívne niekoho podporí. Ak by sme aj zobrali tú logiku, že obchodné reťazce sú tým silnejším vo vzťahu k dodávateľom, najmä k malým dodávateľom, no tak mali sme tu predsa zákon, novelu zákona o podpore cestovného ruchu a chudák cestovný ruch, hotelieri sú tým slabším, že ich potrebujeme zase nejako cez štát, cez nejaké selektívne úľavy a zvýhodnenia podporovať? No tak raz je ten dôvod, že, že potrebujeme podporiť cestovný ruch, hoci, hoci on nie je zvýhodnený, teraz, teraz to odôvodnenie, že, že dodávatelia sú v zlom postavení voči obchodným reťazcom. Hoci tento zákon nijako nerieši vzťah dodávateľov a obchodných reťazcov.
Ježík, Jozef, poslanec NR SR (2018-10-23):
Teraz hlasujme o druhom pozmeňujúcom návrhu pána poslanca Madeja, ktorý má 6 bodov a bol označený číslom 3.
Hrnčiar, Andrej, podpredseda NR SR (2016-04-26):
Pán poslanec Dostál.
P. Prokopovič, poslanec: (2002-05-23):
Predseda Národnej rady posúdil, či predložený návrh spĺňa náležitosti podľa § 70 ods. 1 rokovacieho poriadku a náležitosti podľa legislatívnych pravidiel, a Národná rada schválila jeho zaradenie na rokovanie 60. schôdze Národnej rady Slovenskej republiky ako prvé čítanie ihneď. Ako spravodajca navrhnutého gestorského výboru v prvom čítaní predkladám stanovisko nášho gestorského výboru, že návrh spĺňa všetky náležitosti návrhu zákona, ktoré sú uvedené v § 67 a 68 rokovacieho poriadku Národnej rady, a náležitosti určené v legislatívnych pravidlách. V súlade s § 73 ods. 3 písm. c) rokovacieho poriadku budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, pán predsedajúci, aby ste otvorili všeobecnú rozpravu o tomto návrhu zákona. I. Presperín, podpredseda NR SR: Ďakujem, pán poslanec, prosím, aby ste zaujali miesto určené pre spravodajcov. Otváram všeobecnú rozpravu o tomto bode programu. Písomne nebol nikto prihlásený. Hlási sa niekto ústne? Nie. Vyhlasujem všeobecnú rozpravu o tomto bode programu za skončenú. Môžeme pristúpiť k hlasovaniu.
Kollár, Boris, predseda NR SR (2022-10-18):
S ďalšou faktickou pán poslanec Baránik. Môžete zapnúť pána poslanca Baránika, prosím.
Blanár, Juraj, podpredseda NR SR (2021-12-07):
(Zaznievanie gongu.) Vážené pani poslankyne, páni poslanci, budeme teda pokračovať v rokovaní deviateho rokovacieho dňa 51. schôdze Národnej rady Slovenskej republiky. O ospravedlnenie nepožiadal žiaden poslanec Národnej rady na dnešnom rokovaní, takže mali by sme byť v plnej zostave 150 poslancov. Budeme pokračovať v prerušenej rozprave v prvom čítaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19. Tento materiál je pod parlamentnou tlačou 808. Teraz prosím pána ministra financií Igora Matoviča, aby sa ujal, aby zaujal svoje miesto ako navrhovateľ. Pani spravodajkyňa, vidím, že už je na mieste, pani poslankyňa Anna Mierna. No a pristúpime k rozprave, ktorá bola prerušená. Ďalším v poradí z písomne prihlásených rečníkov do rozpravy je pán poslanec Cmorej, ktorému by som rád udelil slovo, avšak nenachádza sa v rokovacej sále, takže mu prepadáva jeho poradie. A teda ďalší v rozprave nasleduje pán poslanec Radovan Kazda, ktorému udeľujem slovo a po ňom sa pripraví pán poslanec Matúš Šutaj Eštok. Nech sa páči, pán Kazda, máte slovo. (Rokovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 808.)
P. Paška, predseda NR SR: (2009-09-08):
(Hlasovanie.) 139 prítomných, 79 za, 60 sa zdržalo. Návrh sme postúpili do druhého čítania.
Hrnčiar, Andrej, podpredseda NR SR (2019-05-21):
Nech sa páči.
Burian, Jozef, poslanec NR SR (2017-11-29):
Ďakujem, pán predsedajúci, a teraz navrhujem, aby sme pristúpili k tretiemu čítaniu ihneď.
Sulík, Richard, predseda NR SR (2011-02-02):
Ďakujem. Pán poslanec Jasaň.
J. Šimko, poslanec: (2008-12-09):
Ja musím povedať, že aj na základe tých vašich reakcií si dávam do poznámky, pán Rafaj, vaše meno a ozaj hovorím o vás ako o expertovi tiež na túto oblasť a možno povedať, že aj vy možno zasahujete do riadenia tohto rezortu. Ďakujem. (Potlesk.)
Kollár, Boris, predseda NR SR (2022-09-27):
Prosím, prezentujeme sa a hlasujeme. (Hlasovanie.) Prítomných 146 poslancov, za 94, proti 7, zdržalo sa 45. Konštatujem, že sme schválili uznesenie Národnej rady k návrhu účtovnej uzávierky Sociálnej poisťovne. Ďalej budeme hlasovať o návrhu uznesenia k Výročnej správe o činnosti Ústavu pamäti národa za rok 2021 (tlač 1029). Prosím povereného člena výboru pre ľudské práva a národnostné menšiny poslanca Jozefa Pročka, aby uviedol hlasovanie.
Dostál, Ondrej, poslanec NR SR (2019-10-22):
Pán poslanec Kresák, s mnohým sa dá súhlasiť. Nepochybne systém alternatívneho hlasovania je taký volebný systém, ktorý spája v sebe výhody jednokolového aj dvojkolového, teda skutočnosť, že voliči idú k hlasovacím urnám iba raz, stačí im to, a zároveň že sa nestane, že niekto, koho podporí 15 % voličov, je automaticky zvolený, lebo ten druhý v poradí mal iba 14. Čiže je tam, vytvára sa tam nejaké poradie a to poradie až umožní dospieť ku kandidátovi, ktorý cez prvé, druhé alebo tretie hlasy získal väčšinovú podporu. Považujem však trošku za nespravodlivé, aby som to tak povedal, vyčítať opozičným poslancom, že oni nerozprúdili nejakú veľkú debatu. Až bude po voľbách, my budeme vo vláde, tak predpokladám, že ak sa budeme pokúšať novelizovať volebný zákon, tak to nebudeme robiť cez poslanecké návrhy, ale bude to robiť ministerstvo vnútra, bude tomu predchádzať nejaká odborná debata, bude riadne medzirezortné pripomienkové konanie. Možnosti opozičných poslancov sú v tomto smere značne obmedzené. To, že sa vraciame k niečomu, čo tu bolo, je pravda, ale zase keď si môžme vybrať medzi niečím, čo je lepšie a čo tu bolo, a medzi tým, čo tu je teraz, tak aj ten návrat môže mať nejaký zmysel. Vecne jednu pochybnosť mám ohľadom alternatívneho hlasovania, a síce že ten systém je trochu zložitejší, jednokolový aj dvojkolový systém je pre voličov úplne jednoduchý, prídu, zakrúžkujú jedného a tým je tá voľba vybavená, v tom alternatívnom sa s tým musia... (Prerušenie vystúpenia časomerom.)
Bugár, Béla, podpredseda NR SR (2018-09-11):
Páni poslanci, ešte chvíľku vydržte, až potom pristúpime k hlasovaniam. Nech sa páči, pani poslankyňa.
Jarjabek, Dušan, poslanec NR SR (2012-09-18):
Vy, pán poslanec Krajcer, keby ste poznali rokovací poriadok, akože o ňom nemáte ani šajnu, ale už by ste si ho mohli aspoň prečítať, vedeli by ste, že všetky konkrétne návrhy v rámci tohto zákona prichádzajú podľa rokovacieho poriadku v druhom čítaní. Čiže buďte taký láskavý, doštudujte si tieto veci a netárajte, ako som vám už to povedal niekoľkokrát, preto, lebo skutočne zavádzate tuná jednak verejnosť, jednak kolegov v parlamente a jednak všetkých tých, ktorí vás budú počúvať. Netárajte, preštudujte si rokovací poriadok a v druhom čítaní príďte konečne s niečím, čo bude zmysluplné, a nielen kadejakými politickými floskulami, na ktoré sme si už u vás, bohužiaľ, zvykli. Ďakujem za pozornosť.
Drdul, Dominik, poslanec NR SR (2023-05-24):
Ďakujem veľmi pekne, ja som sa prihlásil v zásade len preto, aby som ešte raz zhrnul všetky oblasti právnych vzťahov, ktoré sa upravujú týmto návrhom zákona, a teda ide o zvýšenie hodnoty majetku, ktorú môže osoba so zdravotným postihnutím vlastniť pri poberaní peňažných príspevkov. Konkrétne zo sumy 39 833 eur na sumu 50 000 eur. Pardon, zdvojnásobenie terajších súm peňažných príspevkov pri kúpe motorového vozidla a zdvojnásobenie terajšej sumy peňažného príspevku na úpravu bytu a rodinného domu, činíme tak z niekoľkých dôvodov. Jednak sme ako skupina poslancov hlboko presvedčení o tom, že ak sa má kompenzovať zdravotné postihnutie, tak sa nesmie od človeka vyžadovať, aby bol chudák, a zároveň pri tom, ako mu kompenzujeme ťažké zdravotné postihnutie, aj keď zo štátnych prostriedkov, myslíme si, že osoba so zdravotným postihnutím má tieto príspevky dostávať práve za účelom, aby dokázala viesť dôstojný a naozaj adekvátny život na primeranej životnej úrovni, a tieto príspevky sa tiež dlhšie nevalorizovali, najmä čo sa týka tých príspevkov na úpravu, pretože jednoducho všetko ide hore, čelíme zdražovaniu, no a tak si myslíme, že táto iniciatíva je adekvátnou odpoveďou na spoločenské javy, ktoré sa v našej spoločnosti v súčasnosti vyskytujú a s ktorými je konfrontovaná. Len toľko som chcel, ďakujem.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 45, proti 68, zdržalo sa 7, nehlasoval 1. Uvedené body zo spoločnej správy sme neschválili. (Ruch v sále.) Prosím, ďalšie návrhy, pani poslankyňa. Páni poslanci, už by som poprosil o pokoj.
Grendel, Gábor, podpredseda NR SR (2022-02-25):
S faktickou poznámkou ako jediná pani poslankyňa Kozelová. Nech sa páči.
Goga, Pavol, poslanec NR SR (2018-10-18):
Ďakujem za slovo, vážená pani podpredsedníčka. Vážené panie poslankyne, páni poslanci, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1157). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport a za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pani podpredsedníčka, otvorte všeobecnú rozpravu.
Glváč, Martin, podpredseda NR SR (2016-10-14):
Pán poslanec Paška.
Kollár, Boris, predseda NR SR (2023-01-25):
Prosím, prezentujme sa a hlasujeme. (Ruch v sále.) Idú všetkým tie karty, kolegovia? Bliká vám to? (Ruch v sále.) Teraz to nebudem prerušovať. (Hlasovanie.) Prítomných 147 poslancov, za 92, proti 52, zdržali sa 3. (Potlesk.) Uvedený návrh sme schválili.
Blaha, Ľuboš, poslanec NR SR (2022-04-29):
Pravdu o amerických základniach a o vojne na Ukrajine. Je to jasné... (Prerušenie vystúpenia časomerom.)
Paška, Pavol, predseda NR SR (2012-05-16):
Pán poslanec Hlina, nech sa páči vaša reakcia.
Blaha, Ľuboš, podpredseda NR SR (2024-01-09):
Pán poslanec Oskar Dvořák.
Zmajkovičová, Renáta, podpredsedníčka NR SR (2012-12-11):
Pán poslanec... (Reakcia navrhovateľa) V zmysle rokovacieho poriadku dávam slovo pánovi ministrovi, podpredsedovi vlády. Nech sa páči.
P. Hrušovský, predseda NR SR: (2003-09-09):
Dovoľte mi, aby som aj ja vám zablahoželal a poprial do ďalšieho osobného a pracovného života veľa úspechov. Ďakujem pekne. (Potlesk.) Panie poslankyne, páni poslanci, vzhľadom na túto skutočnosť prerušujem teraz rokovanie na rokovanie mandátového a imunitného výboru, pán poslanec, aby mohol tento výbor overiť mandát poslanca. Chcem vás poprosiť, či by sme vzhľadom aj na začiatok schôdze Národnej rady nemali iba hodinovú prestávku, že by sme... (Reakcie z pléna.) Panie poslankyne, páni poslanci, budeme pokračovať v rokovaní o 14.00 hodine. Ďakujem pekne. Ešte dávam slovo  predsedovi mandátového a imunitného výboru  pánu Lintnerovi  a pánovi poslancovi Nagyovi. Pán poslanec Lintner. Ľ. Lintner, poslanec: Ďakujem za slovo, pán predseda. Poprosím kolegyne a kolegov z mandátového a imunitného výboru, aby teraz prišli do výboru pre verejnú správu. Ďakujem.
Mihalik, Marcel, poslanec NR SR (2022-02-02):
Ďakujem za slovo, pán predsedajúci. Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rokovacím... v súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky na preskúmavanie rozhodnutí Národného bezpečnostného úradu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte rozpravu.
Heger, Eduard, podpredseda vlády a minister financií SR (2020-11-26):
Ďakujem veľmi pekne, pán predsedajúci. Takže, vážený pán predsedajúci, vážené pani poslankyne, vážení páni poslanci, tento návrh zákona prinášame kvôli tomu, aby sme skvalitnili a zvýšili transparentnosť rozpočtového procesu, a teda naplnili aj ciele deklarované v programovom vyhlásení vlády. To, tá transparentnosť alebo posilnenie transparentnosti spočíva v takých troch veciach. Prvé je precizovanie pravidiel pri tvorbe a použitie rezerv v štátnom rozpočte. Druhé je úpravou pravidiel a podmienok pri poskytovaní návratných finančných výpomocí zo štátnych finančných aktív. A tretie je stanovením povinností ministerstvu financií zverejňovať očakávanú skutočnosť bežného rozpočtovaného roka v porovnaní so schváleným rozpočtom verejnej správy na bežný rozpočtový rok. Novelou sa zároveň navrhuje vytvoriť podmienky, aby rozpočet verejnej správy obsahoval daňové a odvodové príjmy podľa najaktuálnejšej prognózy výboru pre daňové prognózy a zmenou zákona sa posilňuje aj hodnotenie, proces hodnotenia investícií. Takže toto sú také, také základné parametre. Vychádzajú tam, sú tam aj nejaké zapracované úpravy vyplývajúce z potrieb aplikačnej praxe pri uplatňovaní zákona. Týmto si vás dovolím požiadať o podporu aj v druhom čítaní, aj v treťom. Ďakujem veľmi pekne, skončil som.
Glváč, Martin, podpredseda NR SR (2016-09-21):
Ďakujem. S faktickými poznámkami štyria poslanci. Ukončujem možnosť prihlásiť sa s faktickými. Nech sa páči, pani poslankyňa Zemanová.
Danko, Andrej, predseda NR SR (2018-03-13):
Ďakujem. Otváram rozpravu. (Ruch v sále.) Poprosím o kľud v sále ešte raz. Do rozpravy som nedostal žiadnu písomnú prihlášku. O slovo požiadal pán Janckulík, nech sa páči.
Galko, Ľubomír, poslanec NR SR (2012-05-11):
Ďakujem pekne. Pán kolega Škripek, ja vás trošku doplním, ja už včera som sa venoval vážnym podozreniam okolo získania diplomov pána ministra práce a sociálnych vecí. Ja som si dovolil večer tú svoju faktickú pripomienku zverejniť na sociálnej sieti a dovolím si tu odcitovať zopár komentárov. Peter napísal: „Keby som ja neuviedol citát, tak mi tú prácu otrepú o hlavu, už by som mohol odísť, má toho dosť na rováši. Keby mal aspoň Facebook, nech mu to poviem.“ Igor napísal: „Názov mojej diplomovej práce na VŠ bol Vplyv magnetických polí na rôzne biologické objekty. Napísal som ju pred 27 rokmi. Také niečo sa nedá zabudnúť.“ Róbert napísal: „Viem presne, z čoho som v 1979 robil učňovské záverečné skúšky, takisto presne viem, z čoho robil v 1980 maturitu, a veľmi presne viem, z čoho som v 1985 robil štátnice, a veľmi presne si pamätám tému mojej diplomovej práce.“ A Stanislav napísal: „Neuveriteľné a možné snáď iba na Slovensku. V normálnej civilizovanej krajine, ktorá vyznáva určité hodnoty, by bol taký človek nie že v momente odvolaný, ale by odstúpil sám. Nepamätať si tému práce, ktorá rozhoduje o diplome, je smiešne. Bohužiaľ, nič sa nemení, žiaden posun nie je badať, keby boli jeho kolegovia čo k čomu, už dávno by žiadali taktiež pravdu a spravodlivosť, pretože aj o tom je dobrá politika.“ Myslím si, že to nepotrebuje ďalší komentár. Čo sa týka vášho vyjadrenia k nášmu novému bojovníkovi proti korupcii – pánovi Kaliňákovi, chcem upozorniť, že on stiahol tú nomináciu kvôli tomu, že médiá sa chystali to rozmazávať, a z dotyčného pána hodlá spraviť svojho poradcu. Ďakujem pekne.
Kamenický, Ladislav, poslanec NR SR (2020-07-14):
Ďakujem pekne. Pani Kozelová, pán Šefčík, prepáčte, ale vy, bohužiaľ, o rozpočte neviete absolútne nič, preto sa k tomu ani nebudem vyjadrovať. Vy hovoríte o nejakom rozpočtovom procese. Pán minister, ten vie a vie aj, ako urobil tento rozpočet. Zbúchali ho za tri hodiny, nakoľko na toto nebolo potreba viac času. A tak jak som, ja som povedal; ja som nepovedal, že potrebujem si to dlhšie naštudovať, lebo to boli štyri strany, ja som si myslel práve, že to budem musieť študovať, ale nebudem. Lebo obsahovo je to veľmi vyprázdnené. A, pán Šefčík, nehovorte vy o tom, čo my sme tu zanechali. My sme tu zanechali dlh 48 %, vy tu, vy tu idete vyrobiť dlh 62 %, tak si to trošku doštudujte! My sme tu zanechali päťpercentnú nezamestnanosť a uvidíme, aká bude tá nezamestnanosť za vás. Bude sedem, teraz už je 7,4. A vzhľadom na tú pomoc, ktorú ste poskytli ľuďom, čiže žia... čiže žiadnu, si myslím, že tá nezamestnanosť bude stúpať a za toto si budete vy zodpovedať. Pán Čekovský, k trinástym dôchodkom. Vy nehovorte o trinástych dôchodkoch, keď tu si buchnete do rozpočtu 8 mld. eur, máte dostať ďalšie miliardy z európskych fondov a pán minister povie, že na trináste dôchodky nemáme, ideme sa všetci na to vyskladať. A v rozpočte sa hádže stomiliónami, ako keby to boli fazuľky. Bez toho, aby boli vysvetlené, kam tie opatrenia, kde sa budú robiť a akým spôsobom. Takže toto je realita. Ďakujem pekne.
Klus, Martin, podpredseda NR SR (2019-10-17):
V zmysle rokovacieho poriadku požiadal opäť o slovo spravodajca, takže poprosím.
Grendel, Gábor, podpredseda NR SR (2020-04-28):
Pán poslanec Benčík.